Шпанска граѓанска војна - Википедија

# Шпанска граѓанска војна

### Од Википедија, слободна енциклопедија

Шпанската граѓанска војна (17 јули 1936 – 1 април 1939) е војна помеѓу шпанската републиканска влада и нејзините левичарски поддржувачи, од една страна, и бунтовниците, војската и десно-ориентираните елементи, на чело со Франсиско Франко од друга.

Во војната се вмешаа и странски сили. Иако во принцип беше усвоена политика на немешање, СССР ја поддржуваше владата (иако помошта на СССР беше во голема мера двосмислена), а Франко беше поддржан од Италија на Мусолини и од Хитлерова Германија. На страната на владата се бореа и доброволци од многу земји, кои главно беа дел од „Интернационалните бригади“. Меѓу попознатите фигури што се бореа на страната на Републиката беа: Џорџ Орвел, Ернест Хемингвеј, Андре Малро и други.

По тригодишна војна во која загинаа од 500.000 до 1.000.000, победа извојуваа бунтовниците на Франко, воспоставувајќи десничарска диктатура и монархија.

Истовремено со одбраната на Републиката од Франко и десницата, одредени левичарски струи, особено анархистите, се стремеа да извршат социјална револуција. Нивните стремежи беа сузбиени, во прв ред поради дволичната улога што во текот на Шпанската граѓанска војна ја играа комунистите.

## [уреди] Македонски во Шпанската граѓанска војна

На страната на Републиката се бореа и стотина Македонци. Точната бројка не е утврдена, но отприлика се движи околу 120. Помеѓу попознатите се: Алексо Демниевски - Бауман, Цветко Узуновски, Ганчо Хаџипанзов, Елисие Поповски и Кирил Ќамилов. Останати македонски шпански борци се: Спасе Бенџов, Боро Поцков, Петар Калев, Борис Атков, Трифун Бузев, Тане Наумов, Трајко Мишковски, Живко Ангелушев, Иван Дојчинов, Тодор Димитров, Илија Јотов, Панајот Јотов, Данило Лекиќ, Вангел Темов и други. Македонци - шпански борци имаше и од иселеништвото. Помеѓу македонските иселеници кои се бореа на страната на Шпанската република беа и: Панајот Хаџиев, Димитар Тотев, Ламбро Марковски, Желеско Рачев, Вангел Темов, Џорџ Пол, Димитар Бузев, Мајк Белов, Џан Томсон и други.

## [уреди] Литература

- Елисие Поповски, Перо Коробар, Борис Вишински (ур.) „На шпанската земја“, „Култура“, Скопје, 1961.

## [уреди] Надворешни врски

- Џорџ Орвел „Во знак на почит на Каталонија“

| Оваа статија поврзана со историја е никулец. Можете да помогнете со тоа што ќе ја проширите.

Преземено од "http://mk.wikipedia.org../../../%D1%88/%D0%BF/%D0%B0/%D0%A8%D0%BF%D0%B0%D0%BD%D1%81%D0%BA%D0%B0_%D0%B3%D1%80%D0%B0%D1%93%D0%B0%D0%BD%D1%81%D0%BA%D0%B0_%D0%B2%D0%BE%D1%98%D0%BD%D0%B0.html"

Категории: Историски никулци | Историја на Шпанија | Граѓански војни

##### Views

- Статија
- Разговор
- Тековна верзија

##### Пребарај

##### Други јазици

- Català
- Česky
- Cymraeg
- Dansk
- Deutsch
- English
- Español
- Esperanto
- Euskara
- Suomi
- Français
- עברית
- Hrvatski
- Italiano
- 日本語
- Lietuvių
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Srpskohrvatski / Српскохрватски
- Slovenščina
- Српски / Srpski
- Svenska
- Walon
- 中文